CELEX: 32020D0546
Language: da
Date: 2020-04-17 00:00:00
Title: Europa-Parlamentets og Rådets afgørelse (EU) 2020/546 af 17. april 2020 om anvendelse af fleksibilitetsinstrumentet til finansiering af øjeblikkelige budgetforanstaltninger i forbindelse med covid-19-udbruddet

21.4.2020   
               
               
                  DA
               
               
                  Den Europæiske Unions Tidende
               
               
                  L 125/3
               
            
         EUROPA-PARLAMENTETS OG RÅDETS AFGØRELSE (EU) 2020/546
         af 17. april 2020
         om anvendelse af fleksibilitetsinstrumentet til finansiering af øjeblikkelige budgetforanstaltninger i forbindelse med covid-19-udbruddet
         EUROPA-PARLAMENTET OG RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (1), særlig punkt 12,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Fleksibilitetsinstrumentet skal gøre det muligt at finansiere nøje fastlagte udgifter, der ikke kan finansieres under de lofter, som er til rådighed for et eller flere andre udgiftsområder.
                  
               
                     (2)
                  
                  
                     Loftet for det årlige beløb, der er til rådighed for fleksibilitetsinstrumentet, er på 600 000 000 EUR (2011-priser), jf. artikel 11 i Rådets forordning (EU, Euratom) nr. 1311/2013 (2), eventuelt forhøjet med de bortfaldne beløb, der stilles til rådighed i henhold til stk. 1, andet afsnit, i samme artikel.
                  
               
                     (3)
                  
                  
                     Med henblik på at håndtere udfordringerne i forbindelse med covid-19-udbruddet er det nødvendigt hurtigst muligt at tilvejebringe beløb til finansiering af passende foranstaltninger.
                  
               
                     (4)
                  
                  
                     Efter en undersøgelse af alle muligheder for omfordeling af bevillingerne under udgiftsloftet for udgiftsområde 3 (Sikkerhed og medborgerskab) har det vist sig nødvendigt at anvende fleksibilitetsinstrumentet til at supplere finansieringen i Unionens almindelige budget for regnskabsåret 2020 ud over loftet for udgiftsområde 3 med et beløb på 243 039 699 EUR til finansiering af øjeblikkelige foranstaltninger i forbindelse med covid-19-udbruddet. Dette beløb supplerer den finansiering fra fleksibilitetsinstrumentet, der er anvendt i forbindelse med ændringsbudget nr. 1 til Unionens almindelige budget for 2020.
                  
               
                     (5)
                  
                  
                     På grundlag af den forventede betalingsprofil bør de betalingsbevillinger, der svarer til anvendelsen af fleksibilitetsinstrumentet, fordeles over flere regnskabsår.
                  
               
                     (6)
                  
                  
                     Denne afgørelse er knyttet til finansiering, som er medtaget i ændringsbudget nr. 2 til Unionens almindelige budget for 2020. For at sikre sammenhæng med nævnte ændringsbudget bør denne afgørelse anvendes fra datoen for dens vedtagelse —
                  
               VEDTAGET DENNE AFGØRELSE:
         
            Artikel 1
            
               1.   Fleksibilitetsinstrumentet anvendes til at tilvejebringe et beløb på 243 039 699 EUR i forpligtelsesbevillinger til Unionens almindelige budget for regnskabsåret 2020 under udgiftsområde 3 (Sikkerhed og medborgerskab).
               Dette beløb anvendes til at finansiere øjeblikkelige foranstaltninger til håndtering af den aktuelle sundhedskrise i Den Europæiske Union som følge af covid-19-udbruddet.
            
            
               2.   På grundlag af den forventede betalingsprofil anslås betalingsbevillingerne svarende til anvendelsen af fleksibilitetsinstrumentet således:
               
                           a)
                        
                        
                           123 950 247 EUR i 2020
                        
                     
                           b)
                        
                        
                           71 453 672 EUR i 2021
                        
                     
                           c)
                        
                        
                           23 817 890 EUR i 2022
                        
                     
                           d)
                        
                        
                           23 817 890 EUR i 2023.
                        
                     
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
            Den finder anvendelse fra den 17. april 2020.
         
         
            Udfærdiget i Bruxelles, den 17. april 2020.
            
               
                  På Europa-Parlamentets vegne
               
               D.M. SASSOLI
               
                  Formand
               
            
            
               
                  På Rådets vegne
               
               G. GRLIĆ RADMAN
               
                  Formand
               
            
         
         
            (1)  EUT C 373 af 20.12.2013, s. 1.
         
            (2)  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).